##  Møtereferat

**Møtet gjelder:** Møte stab og menighetsråd onsdag 28.04.2021 kl.19

**Deltakere:**  Michael M. Belsnes David Høivik Charlotte E. ElvebakkEspen D. Doksrød Ivar Selmer-Olsen Olav Stenhaug

 Terje Ø. Simonsen Magnus K. Vinnes Nora Levold Halldis Nergård Knut Sørby

 Aud Singstad (sekretær)

**Forfall:** Anette G. Pettersen Astrid Sollie

**Møteinnkaller:** Menighetsrådets leder

**Møtested:** Sverresborg kirkesenter

**MR-sak 22/21** **Godkjenning av innkalling, saksliste og protokoll**

Referat fra AU-møte 20.04.21 ble tatt til orientering.

Referat fra MR-møte 23.03.21ble godkjent.

**MR-sak 23/21** **Orienteringssaker**

* **Status korona**. Espen D. Doksrød informerte om «Natt til 1. mai», hvor kun konfirmantene er invitert i år. Martha G. Bergslid og Guro G. Anderssen med gode hjelpere deler ut suppe ved Byåsen butikksenter om kvelden 31.04.
* **Ingrid Smalås sin avskjed** søndag 25.04, gudstjeneste og fest på kirkesenteret.
* **Saker fra Kfit.** Neste møte 5. mai. Penger foreslått satt av til oppgradering av orgelet i Havstein, noe opp-pussing av kirka, riving av kapellet og utbygging av driftsbygningen.
* **Representant i intervjuutvalg for ansettelse av ny soneleder.** Nora Levold, menighetsrådets representant i intervjuutvalget, orienterte. Stillingen er lyst ut med søknadsfrist 25.04. Ti søkere, tre søkere går videre til intervju. Ansettelse antatt i midten av mai.
* **Driftsoverdragelsen.** Terje Ø. Simonsen orienterte. Dette blir sak på menighetsrådsmøtet i juni.
* **Endelig årsregnskap og revisjonsberetning.** Aud Singstad orienterte.
* **DUGNAD ute og inne på kirkesenteret tirsdag 4. mai fra kl. 16.30**

**MR-sak 24/21** **Misjonsposjektet**

Tidligere leder i misjonsutvalget, Palma Sjøvik, orienterte om prosjektet, utvalgets arbeid og situasjonen i Vorehe i dag.

Hun ble etter orienteringen takket for sin store innsats gjennom mange år.

Menighetsrådet vil på et senere møte drøfte saken videre.

**MR-sak 25/21** **Revidering av ordning for hovedgudstjenesten (liturgien)**

Gudstjenesteutvalget har ferdigstilt forslag til ordning for hovedgudstjenesten. Espen D. Doksrød orienterte.

*Vedtak: Sverresborg menighetsråd godkjenner det framlagte forslag til ny ordning for hovedgudstjenesten med endringene nedenfor:*

*Tillegg i samlingsbønnen: Som hovedregel bes følgende bønn på hovedgudstjenesten av medliturg, alternativt av alle: «A: Gode Gud…»
Av de 11 som var tilstede på møtet, stemte 9 for tillegget, 2 stemte imot*

*Tillegg i forbønnen: «Vi ber for Jerusalem og for alle som knytter sitt håp til denne byen.» Av de 11 som var tilstede på møtet, stemte 6 for tillegget, 4 stemte imot og 1 stemte blankt.*

**MR-sak 26/21** **Gudstjenesteforordning**

Espen Dahlgren Doksrød orienterte. Sakspapir er sokneprestens forslag til ny forordning for Sverresborg.

*Vedtak: Sverresborg menighetsråd godkjente det framlagte forslag til ny gudstjenesteforordning for Sverresborg.*

**MR-sak 27/21 Årsmøte 2. mai kl. 12, etter gudstjenesten i Havstein**

Magnus K. Vinnes leder møtet.
Ivar Selmer-Olsen presenterer menighetsrådet saker siste år.
Silje K. Meisal legger fram resten av årsmeldingen.
Silje K. Meisal legger fram sakene om gudstjenesteforordningen og revidering av ordning for hovedgudstjenesten til godkjenning.
Terje Ø. Simonsen orienterer om driftsoverdragelsen.

**MR-sak 28/21 Kirkelig begravelsesbyrå**

Henvendelse fra Lade menighetsråd angående opprettelse av et kirkelig begravelsesbyrå i Trondheim. Henvendelsen fra Lade var sakspapir.

Bakgrunn for henvendelsen, er at det er nedgang i kirkelige gravferder, da flere velger nøytrale seremonirom (spesielt i større byer).

Menighetsrådet drøftet saken og vil ta opp temaet i senere møter og andre fora.

*Vedtak: Sverresborg menighetsråd støtter at AU i Sverresborg deltar på et første møte med de andre AU i byen om saken.*

**MR-sak 29/21**   **Taizé-tur**

AU har deltatt på møte angående tur til Taize og øvrige tanker om ungdomslederkurset (ULK). Referat fra møtet i saken er sakspapir.

*Vedtak: Sverresborg menighet støtter at det inviteres til Ungdomslederkurs der selve kurset er gratis og deltagelse på tur til Taize belastes deltagerne med en egenandel på kroner 2500. Menighetsrådet støtter bruk av inntil kr 35000 for ungdommer fra Sverresborg menighet.*

**MR-sak 30/21** **Møteplan for høsten 2021**

Forslag til møteplan for høsten ble lagt fram. Tas opp igjen på maimøtet.

|  |  |  |  |
| --- | --- | --- | --- |
| **Møtedato** | **Tema MR** | **AU-møter** | **Annen info** |
| Onsdag 25. augustKl. 19.00 |  | 17. august |  |
| Onsdag 22. september Kl. 19.00 |  | 14.september |  |
| Onsdag 20. oktoberKl 19.00 | Budsjett for 2022Møteplan for våren | 12. oktober |  |
| Onsdag 17. novemberKl. 19.00 | Budsjett for 2022 | 9. november |  |
| Onsdag 8. desember | Fellesmøte med stab | 30. november |  |
|  |  |  |  |

**MR-sak 31/21**  **Eventuelt**

* **Kateket-stilling i Sverresborg og Ilen**. AU for Kirkelig fellesråd vedtok i sitt siste møte at det opprettes kateketstilling i Sverresborg og Ilen. MR er opptatt av at det legges vekt på samarbeidsvilje og fleksibilitet hos søkerne. Videre at stillingsbeskrivelsen er konsistent og forutsigbar for både den som ansettes, kollegaer og ledelse.